Στοιχεία για τους Τούρκους χάκερ που το βράδυ της Πέμπτης επιτέθηκαν σε ιστοσελίδες υπουργείων της Ελλάδας ισχυρίζονται πως έχουν στην κατοχή τους οι Anonymous Greece.

ADVERTISING

Όπως υποστηρίζουν σε ανακοίνωσή τους, τις συγκεκριμένες κυβερνοεπιθέσεις πραγματοποίησε η ομάδα Aslan Neferler Tim. Ισχυρίζονται επίσης πως έχουν στη διάθεσή τους τα στοιχεία δύο ατόμων της ομάδας, ανάμεσά τους ο αρχηγός της.

Η ανακοίνωση των Anonymous Greece.

Χθες το απόγευμα ξαναχτύπησαν οι Τούρκοι χάκερς αλλά αυτή την φορά με το άλλο όνομα τους ( Aslan Neferler Tim ). Στην πρώτη επίθεση χτύπησαν οι Anka Neferler Tim. Όλοι γνωρίζονται μεταξύ τους και χτυπάνε όλοι μαζί ελληνικούς στόχους.

Αφού τους χτυπήσουν τα δημοσιεύουν στο facebook, twitter και σε τουρκικά forums. Εμείς αυτή την φορά έχουμε τα στοιχεία 2 ατόμων ο ένας είναι ο admins της σελίδας και ο δεύτερος είναι ο "αρχηγός" όπου μαζεύει άτομα για να χτυπήσει στόχους ( DDoS Captain ). Σήμερα μετά τις 19.00 το απόγευμα θα ανεβάσουμε δημόσια τα στοιχεία αυτών των δύο. Στοιχεία όπως: Ψευδώνυμα, τα κανονικά τους ονόματα, ηλικίες, πόλη, τηλέφωνα και profile».

Υπενθυμίζεται οτι το βράδυ της Πέμπτης κυβερνητικές ιστοσελίδες δέχθηκαν μαζική επίθεση με αποτέλεσμα να τεθούν εκτός λειτουργίας. Μεταξύ αυτών οι ιστότοποι των υπουργείων, Εξωτερικών, Εμπορικής Ναυτιλίας, Εσωτερικών, αλλά και της Αστυνομίας, της Πυροσβεστικής και του πρωθυπουργού.

Το ίδιο έκαναν και στις 17 Ιανουαρίου οπότε και "έριξαν" τις σελίδες της ΕΥΠ, της ελληνικής βουλής, του υπουργείου Εξωτερικών, του χρηματιστηρίου και του υπουργείου Οικονομικών.